text: Esbjerg fB tæt på ny målmand
  04 juli 2013 kl. 12.25
  Fodboldklubben Esbjerg fB skulle være meget tæt på en aftale med Horsens-målmand Frederik Rønnow.
  Siden det stod klart at AC Horsens skal tilbringe den kommende sæson i 1.division, har målmand Frederik Rønnow været en af de varmeste spillere på transfermarkedet.
  Ifølge sporten.dk bliver Frederik Rønnow enten i dag eller i morgen præsenteret som afløseren for Lukas Hradecky, der tidligere på sommeren skiftede til Brøndby.
  Ifølge sporten.dk skifter Rønnow på en lejeaftale, der kommer til at gælde den kommende sæson.
  Som afløser for Frederik Rønnow skulle AC Horsens allerede have en ny mand parat. Det skulle dreje sig om den transferfrie Lasse Heinze, der er fri på markedet efter hans kontrakt udløb med Silkeborg. &nbsp;&nbsp;
  